o
KÄÄNNEKOHTA ANTEEKSIANNON INNOITTAJA
Tervetuloa Käännekohtaan. Olen Muyiwa.
Tänään tapaamme naisen, jonka painajainen muuttui todeksi.
Kuulemme naisesta ja pojasta, jotka taistelivat hengestään.
Ensin tapaamme Kevin LeVarin, joka valloittaa maailmaa musiikillaan.
Hän puhuu vallankumouksesta.
Puhutaan ensin uudesta esikoislevystäsi.
Sen nimi on "Tullaan yhteen".
Mikä on levysi sanoma?
Haluan, että Kristuksen ruumis alkaa rukoilla yhdessä.
Jokainen laulu on rukous.
Niitä kuunnellessa voi rukoilla.
Levyllä on monia erityylisiä kappaleita.
Mukana on reggaeta ja latinotyyppistä musiikkia.
Mukana on myös hyvin energisiä kappaleita ja ylistysballadeja.
Minun ei ollut tarkoitus tehdä näin monipuolista levyä, -
mutta Herra vaikutti sen, jotta levy saisi laajan kuulijakunnan.
Teitkö itse kaikki kappaleet? -Kaikki paitsi yhden.
Pidin eniten kappaleesta "Anteeksiantava sydän".
Kirjoitit sen itse.
Perustuuko se omiin kokemuksiisi?
Herra salli minulle muutamia koettelemuksia.
Sydämeni särkyi, ja olin loukkaantunut.
Oli kyse liikekumppanista, joka petti luottamukseni.
Myös henkilökohtaisiin ihmissuhteisiini tuli ongelmia.
Minun piti päättää rakastaa, vaikka välillä se oli vaikeaa.
Joskus kipu on niin syvällä, että parantuminen vie aikaa.
Päätin antaa anteeksi, mutta parantuminen vei oman aikansa.
Tuo kappale syntyi silloin, ja nyt se saa siunata monia.
Olet aloittanut Anteeksiantava sydän -nimisen kampanjan.
Mikä on kampanjan tavoite?
Haluan vapauttaa ihmisiä.
Monet ihmiset ovat jääneet anteeksiantamattomuuden vankilaan.
Heidän koko elämänsä on pysähtyneessä tilassa, -
koska menneisyys on vanginnut heidät.
Kampanjan tunnuslauseena on: "Anna anteeksi ja elä."
Ihmisten on päästettävä irti menneistä ja vapauduttava.
Haluamme saada nauhalle miljoona anteeksiantoa vuodessa.
Siinä on tavoitetta.
Milloin kampanja alkoi?
Se on vielä suunnitteluvaiheessa, mutta olen jo levittänyt tietoutta.
Kampanjaan kuuluu sketsejä ja todistuksia eri maista.
Tuomme ihmisiä kertomaan omista kokemuksistaan.
Olen jo kuullut monia ihmeellisiä todistuksia.
Ihmiset ovat voineet antaa julmuuksia anteeksi.
Eräs nainen oli tullut isästään kaksi kertaa raskaaksi, -
eikä isä koskaan pyytänyt anteeksi. Nainen menetti molemmat lapset.
Ihmiset kokevat asioita, joita emme voi edes kuvitella.
Silti he voivat antaa anteeksi.
Kerro kampanjasi Kuule-Katso-Tee -strategiasta.
Levyn kuuntelu liittyy kuulemiseen.
Katsominen viittaa videoon, joka kampanjaan liittyy.
Tekeminen liittyy nettisivuihin, -
joilla ihmiset voivat antaa virtuaalisesti anteeksi.
En voi paljastaa kaikkea, -
mutta tarkoitus on, että ihmiset voisivat antaa anteeksi.
Anteeksiantavan sydämen kampanjaan liittyy myös se, -
että pystytämme kojuja, joissa ihmiset voivat purkaa sydäntään.
Siellä he voivat halutessaan myös kertoa tarinansa muille.
Miksi pidät niin tärkeänä, että ihmiset saavat mahdollisuuden -
käydä läpi anteeksiantamisen prosessia?
Jos emme anna anteeksi lähimmäisillemme, -
Jumala ei anna meille anteeksi.
Joskus anteeksiantamattomuus johtaa rukousvastausten viipymiseen.
Joskus Jumala parantaa sitten, kun olemme antaneet anteeksi.
Jumalan sydän on täynnä rakkautta.
Kuinka voimme rakastaa Jumalaa, jos emme rakasta lähimmäistämme?
Olemme loukanneet Jeesusta, ja hän antaa meille anteeksi.
Anteeksianto on tärkeää.
Kevinin tavoite on inspiroida miljoona anteeksiantoa vuodessa.
Voitte osallistua vallankumoukseen osoitteessa www.kevinlevar.com.
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI." JES. 61:10
Emilyn elämä muuttui, kun hänen painajaisensa kävi toteen.
Pahimmalla hetkellä hän muisti jotain, mitä oli oppinut lapsena.
Yhtäkkiä olin keskellä pahinta painajaistani.
Emily oli lenkillä, kun hänen pahin pelkonsa toteutui.
Eräs mies ylitti tien ja juoksi minua kohti.
Hän otti minut kiinni ja suihkutti pippurisuihketta silmiini.
Hän heitti minut autonsa takakonttiin.
Mies alkoi ajella ympäriinsä ja miettiä seuraavaa siirtoaan.
Tunnustelin ympärilleni ja löysin teippirullan, ruuvimeisselin -
ja käsiraudat.
Olin varma, että mies aikoi tappaa minut.
Surin sitä, etten ollut mennyt naimisiin enkä saanut lapsia.
Elämäni loppuisi kesken.
Emily alkoi laulaa lauluja, joita hän oli oppinut lapsena kirkossa.
Lauloin virsiä ja tunsin, että Jumalan läsnäolo oli kanssani.
Hän oli kanssani, ja hänen rauhansa piti minut hengissä.
Mies varmaan tunsi piston sydämessään, -
koska hän yritti peittää lauluani laittamalla radion kovemmalle.
Tunnin päästä auto pysähtyi, ja mies avasi takakontin.
Raavin häntä, mutta hän heitti minut maahan.
Kysyin, tekikö hän töitä paholaiselle.
Sanoin, että Jumala oli kanssani.
Mies sitoi Emilyn ja laittoi hänet takaisin takakonttiin.
Sitten he saapuivat talolle.
Hän vei minut yläkertaan -
ja sitoi käteni lattian rajassa olevaan tankoon.
Sitten hän raiskasi minut julmasti.
Tämän jälkeen mies vei Emilyn auton takapenkille.
Sitten hän pyysi Emilyä laulamaan.
Aloin laulaa Laupeuden ääntä.
Jumala sai minut valitsemaan juuri sen laulun.
Raiskaaja tarvitsi Jumalan armoa.
Hän tarvitsi pelastusta, -
mutta minäkin tarvitsin Jumalan armoa yhtä paljon.
Vaikka olin kasvanut seurakunnassa, -
en ollut koskaan ottanut Jeesuksen armoa vastaan.
Mies jätti Emilyn parkkipaikalle, ja tämä soitti poliisille.
Mies pidätettiin, mutta tapaus jätti Emilyyn syvät arvet.
Minuun koski fyysisesti, tunteitani oli loukattu, ja olin vihainen.
Olin vihainen raiskaajalleni ja katkera siitä, -
että minun piti käydä läpi parantumisprosessi.
Ystävä kertoi Emilylle, että Jumala tahtoi parantaa hänet.
Ymmärsin, että Jeesus rakasti minua niin paljon, -
että hän antoi kaikkensa.
Häneltä saisin ikuisen elämän.
Silloin rukoilin ja sanoin Herralle, -
että halusin palvella häntä ja antaa hänelle koko sydämeni.
Silloin Jumalan Sana alkoi elää uudella tavalla.
Jumala sanoi, että hän kääntää kaiken hyväksi.
Tiesin, että minun piti antaa anteeksi raiskaajalleni.
Jumala muistutti minua Jeesuksen sanoista ristillä.
"Anna heille anteeksi, sillä he eivät tiedä, mitä he tekevät."
Sanoin miehen nimen ääneen ja pyysin Jumalaa antamaan -
hänelle anteeksi ja pelastamaan hänet.
Aloin rukoilla hänen puolestaan, ja se edisti parantumistani.
Hyvin pian tunsin vihani hiipuvan.
Myös kipu alkoi hävitä.
Vain Jumala pystyy siihen.
Emilyn raiskaaja sai pisimmän mahdollisen tuomion.
Hän ei kuitenkaan saanut Emilyn sanoja ja lauluja mielestään.
Kahden vankilavuoden jälkeen hän tunnusti syntinsä Jumalalle -
ja pyysi Jumalaa tekemään hänestä uuden ihmisen.
Hän antoi sydämensä Herralle ja pyysi Jeesusta pelastajakseen.
Nyt hän auttaa muita vankeja.
Kun toimittaja soitti minulle ja kertoi siitä, -
aloin hyppiä ilmaan ja ylistää Jumalaa keittiössäni.
Innostuin niin kovin siitä, että rukouksiini oli vastattu.
Anteeksianto vapauttaa satutetun ihmisen, -
mutta se myös avaa oven Jumalalle tehdä työtä satuttajan sydämessä.
Jumala auttoi minua pääsemään irti vihasta ja katkeruudesta.
Kukaan ei ole Jumalan armon ja rakkauden ulottumattomissa.
Jeesus kehottaa meitä rukoilemaan vainoojiemme puolesta.
Emily valitsi anteeksiannon vihan ja katkeruuden sijaan.
Se muutti sekä hänen että hänen raiskaajansa elämän.
Onko sinua loukattu niin, ettet usko voivasi antaa sitä anteeksi?
Mikset yrittäisi antaa heille anteeksi tänään?
Se auttaisi sekä sinua että häntä, joka on sinua satuttanut.
Se antaisi sinulle mielenrauhan ja valoisan tulevaisuuden.
Lisää luvassa tauon jälkeen.
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE: -
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
Muyiwa ja Riversongz ovat julkaisseet upouuden levyn, -
"Julistamme hänen nimeään ympäri maailmaa."
Julistamme Kuningasten Kuningasta
Vain sinä olet Jumalamme
Tilaa omasi ruudussa näkyvistä osoitteista.
Fred Almondin juhlapäivä muuttui hetkessä painajaiseksi.
Tapahtuma jätti hänen sisälleen kivun, jota hän ei jaksanut kantaa.
Se oli kuin elokuvaa.
Olin todella peloissani.
Olin avuton, eikä kukaan tullut pelastamaan meitä.
En voinut muuta kuin rukoilla.
Varas murtautui kotiini ja tappoi äitini, kun olin 11-vuotias.
Hän puukotti minua 39 kertaa.
EDELLISENÄ PÄIVÄNÄ...
Pastori pyysi ihmisiä ottamaan Jeesuksen vastaan.
Mietin asiaa ja päätin, että halusin antaa elämäni Jeesukselle.
Menin alttarille ja otin hänet vastaan.
Tiesin, että se oli hyvä asia.
Se oli lomapäivä, ja olimme juuri olleet juhlimassa.
Tulimme kotiin, ja muistan, kuinka valitsin seuraavan päivän vaatteet.
Olin menossa uuteen kouluun, ja olin siitä todella innoissani.
SAMANA YÖNÄ...
Näin miehen puukottamassa äitiäni.
Hän oli kuin teurastaja. Huusin Jeesuksen nimeä.
Silloin hän huomasi minut ja alkoi ajaa minua takaa.
Piilouduin komeroon ja sanoin Herralle, etten halunnut kuolla.
Hiivin eteiseen ja yritin soittaa apua, mutta mies huomasi minut.
Hän heitti äidin maahan ja tuli minua kohti.
Hän puukotti minua, kunnes hän luuli minun kuolleen.
Luulin, että hän puukotti minua vain kerran.
Päästä meidät menemään.
Näin, kuinka se mies tappoi äitini.
Yhteensä puukoniskuja oli yli 80.
Hän vei talon arvoesineet.
Sitten hän tarkisti, olinko varmasti kuollut.
Näin, miltä hän näytti.
Hän oli puukottanut minua 39 kertaa eri puolille ruumista.
Jumala antoi minulle voiman nousta ylös ja soittaa apua.
VARAS SAI 25 VUODEN TUOMION.
Hän muutti elämäni. Hän tappoi äitini ja jätti minulle arpia.
Minun piti taistella elämästäni. Vihasin sitä.
Suunnittelin, miten voisin maksaa murhaajalle takaisin.
Jos kiduttaisin häntä, hän tietäisi, miltä minusta tuntui.
Äitini oli kaikkeni. Hänen hymynsä valaisi koko huoneen.
Veljeni oli jo mennyt armeijaan.
Ihailin äitiä, mutta en edes päässyt hänen hautajaisiinsa.
Lääkärit kielsivät minua menemästä.
Tapahtumat saivat minut suuttumaan Jumalalle.
Kun katsoin itseäni peilistä, vihasin peilikuvaani.
Toivoin voivani kuolla.
Koulussa esitin kovanaamaa, mutta kotona olin aivan sekaisin.
VIISI VUOTTA MYÖHEMMIN...
Menin asumaan veljeni luo.
Nyt voit tulla kanssamme kirkkoon.
Tottelin häntä, koska hän oli vanhemman veljen roolissa.
Kun astuin sisään seurakuntaan, koin lohdutusta ja rauhaa.
Koin uskomattoman paljon rakkautta.
En lakannut itkemästä.
Minusta tuntui siltä, kuin Jumala olisi halannut minua fyysisesti.
Jonkin aikaa vain itkin alttarilla.
Annoin elämäni Jeesukselle koko sydämestäni.
Olin kiitollinen siitä, että elämäni oli muuttunut.
Anteeksiantaminen ei tuntunut ollenkaan vaikealta.
Vuosia luulin, että olin käsitellyt asian.
Raamattu kuitenkin opettaa rukoilemaan vihollisten puolesta.
Ihanko oikeasti?
Anteeksianto tuntui helpolta siihen asti, -
kunnes piti alkaa rukoilla.
En vain halunnut tehdä sitä.
Silloin ymmärsin, että minulla oli vielä paljon opittavaa.
Minun piti rukoilla, että Jumala siunaisi murhaajan elämää.
On tärkeää antaa anteeksi, koska muuten viha hallitsee meitä.
Kun päästämme siitä irti, Jumala tulee tilalle.
Saatamme pelätä, että anteeksianto tekee meistä häviäjiä.
Se ei kuitenkaan ole totta.
Anteeksianto vaati rohkeutta, mutta se teki minut vapaaksi.
Fred olisi voinut vihata miestä, joka tappoi hänen äitinsä.
Hän kuitenkin päätti antaa anteeksi.
Onkohan sinulla syy vihata toista ihmistä?
Sinun on annettava anteeksi, mutta se vaatii rohkeutta.
Saat sen Jeesukselta, -
mutta ensin sinun on kutsuttava hänet elämääsi.
Ensin sinun on rukoiltava ja oltava rehellinen tunteistasi.
Anna hänen vaihtaa ne rauhaan.
Rukoillaan yhdessä.
Isä, tulen luoksesi.
En tiedä, mitä muuta voisin tehdä.
Kokemukseni ovat tuottaneet minulle tuskaa.
Auta minua selviytymään tilanteestani.
Lähestyn sinua ja pyydän, että annat minulle rohkeutta.
Tule elämääni Poikasi Jeesuksen kautta.
Tule elämääni ja tee minusta uusi ihminen.
Pese pois menneisyyteni ja tuskani. Aamen.
Jos rukoilit ja annoit anteeksi, ota meihin yhteyttä.
Saat yhteystietomme tauon aikana.
”MUTTA VANHURSKASTEN POLKU ON KUIN AAMURUSKO, -
JOKA KIRKASTUU KIRKASTUMISTAAN -
SYDÄNPÄIVÄÄN SAAKKA." SANANL. 4:18
Aikamme on lopuillaan.
Käykää nettisivuillamme osoitteessa www.TurningPoint.Zone.com.
Sieltä löytyy lisää inspiroivia tarinoita.
Nyt Kevin LeVar esittää kappaleen "Anteeksiantava sydän".
Haluan anteeksiantavan sydämen, täynnä rakkautta
Haluan myötätuntoisen sydämen, niin kuin sinulla on, Jumala
Haluan voittaa pahan rakkaudella ja anteeksiannolla
Haluan unohtaa kaiken pahan
Haluan anteeksiantavan sydämen, joka elää ja antaa elää
Joka rakastaa yhä uudelleen
Sitä ei ihminen voi loukata, koska se on täynnä Sanaasi
Se rakastaa ilmaiseksi, niin kuin Jeesus rakastaa
Haluan rakastaa jokaista
Jopa vihollisiani
Haluan rakastaa kuin sinä ja olla kuin sinä
Haluan anteeksiantavan sydämen
Haluan anteeksiantavan sydämen silloin
Kun läheisimmät ystäväni satuttavat eniten
Haluan rakastaa heitä niin kuin sinä rakastat minua
Vaikka minuun sattuukin
Haluan anteeksiantavan sydämen, kun kipu ottaa vallan
Enkä uskalla kertoa siitä kenellekään
Luovuin oikeuksistani, niin Poikasikin teki
Päätän olla vihaamatta vihollisiani
Haluan rakastaa jokaista
Jopa vihollisiani
Haluan rakastaa kuin sinä ja olla kuin sinä
Haluan puhua kuin sinä ja vaeltaa kuin sinä
Haluan rakastaa kaikkia, sanoivat he mitä vain
Anteeksiantava sydän jää elämään
Vapaana menneisyyden kivusta
Kun päästän irti, saan tietää
Mitä on vapaus
Haluan päästää irti
Minun on päästettävä irti
Olen odottanut jo liian kauan
Siksi annoit tämän laulun
Auta minua antamaan anteeksi vanhemmilleni
Veljelleni ja siskolleni
Valitsen elämän
Valitsen Kristuksen
Valitsen anteeksiantavan sydämen
Jos haluamme, voimme olla vapaita
Vapaita menneisyyden kivusta
Suomennos: Hanna Tischer